《与岑霍山北海夜泊时有下园探梅之行》
明代·何绛

一棹维江上，严寒逼缊袍。虫声随岸尽，月色付潮高。

白发心犹壮，青山兴尚豪。梅花冰雪质，恐亦爱吾曹。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。